Σελίδα+Εκπαιδευτικού

Η ιστοεξερεύνηση αυτή σχεδιάστηκε για να εφαρμοσθεί σε μαθητές της __Γ' τάξης του ενιαίου λυκείου στην Τεχνολογική Κατεύθυνση στον κύκλο της πληροφορικής και των υπηρεσιών στα πλαίσια του μαθήματος "Τεχνολογία Υπολογιστικών Συστημάτων και Λειτουργικά συστήματα".__

Ο στόχος μας είναι η έκθεση των μαθητών στα πιο δημοφιλή λειτουργικά συστήματα του σήμερα, ώστε να γνωρίζουν ποια είναι αυτά, ποιες οι ιδιαίτερες δυνάμεις και οι αδυναμίες τους. Επιδιώκουμε να τους κεντρίσουμε το ενδιαφέρον, με χρήση Web 2.0 εργαλείων και τεχνολογιών ώστε κατά τρόπο διαδραστικό να κάνουν κτήμα τους τα γνωστικά αντικείμενα που πραγματευόμαστε. Θεωρούμε πως οι μαθητές, στο επίπεδο που βρίσκονται, έχουν μια καλή και επαρκή κατανόηση της Αγγλικής γλώσσας, όπως προβλέπεται και από το επικαιροποιημένο πρόγραμμα σπουδών του ΓΕΛ.

Οι στόχοι που επιδιώκεται να καλυφθούν στα πλαίσια της ιστοεξερεύνησης είναι: __ Ως προς το γνωστικό αντικείμενο: __
 * να μπορούν να απαριθμήσουν τα κυριότερα λειτουργικά συστήματα υπολογιστών στην αγορά σήμερα
 * να μπορούν να αναφέρουν συνοπτικά τα πλεονεκτήματα και μειονεκτήματα του καθενός
 * να κατανοήσουν την έννοια του ανοικτού λογισμικού και τη διαφορά του από το κλειστού κώδικα

__Ως προς τη μαθησιακή διαδικασία:__
 * Να ενεργοποιήσει τους μαθητές στη μαθησιακή διαδικασία, δηλαδή να τους απαλλάξει από το επίπεδο του απλού ακροατή και να τους μετατρέψει σε ενεργές πηγές μετάδοσης γνώσεων και ιδεών.
 * Να κινήσει το ενδιαφέρον των μαθητών να "ψάχνονται" λίγο περισσότερο και να χρησιμοποιούν το διαδίκτυο για τη συγκομιδή και την τεκμηρίωση πληροφοριών
 * Να αναπτύξουν οι μαθητές πνεύμα συνεργασίας ώστε να συνεργάζονται αποτελεσματικότερα προς την επίτευξη ενός κοινού στόχου

Η χρονική διάρκεια ανάπτυξης της ιστοεξερεύνησης υπολογίζεται στις 6 ώρες, αφού το μάθημα είναι δίωρο σύμφωνα με το πρόγραμμα του Υπουργείου, οι οποίες αναλύονται ως εξής:
 * 2 ώρες για την θεωρητική παρουσίαση και εκμάθηση του γνωστικού αντικειμένου με βάση το περιεχόμενο της παρούσης ιστοεξερευνήσεως
 * 2 ώρες για την ανάπτυξη της σύντομης παρουσιάσεως που θα υλοποιήσει η κάθε μία από τις τρεις ομάδες και την απάντηση του online quiz ερωτήσεων
 * 1:30 ώρα για τις παρουσιάσεις των ομάδων (από 5 λεπτά περίπου η κάθε παρουσίαση) και την συμπλήρωση των φύλλων εργασίας των μαθητών
 * Η τελευταία μισή από τις έξι ώρες αφορά την «ψηφοφορία» για το καταλληλότερο λειτουργικό σύστημα και συζήτηση στην τάξη επί του θέματος και του μαθήματος

Ο χώρος που θα λαμβάνει χώρα η ιστοεξερεύνηση είναι το εργαστήριο Πληροφορικής, καθότι περιλαμβάνει όλα τα εργαλεία που χρειάζονται οι μαθητές για την εκπόνηση των ερευνών τους και τα οποία είναι:
 * Γρήγορη σύνδεση στο Διαδίκτυο
 * Προγράμματα περιήγησης στο Internet (π.χ. Google Chrome, Mozilla Firefox, Apple Safari, Internet Explorer κ.α.).
 * Προγράμματα επεξεργασίας κειμένου και παρουσιάσεων (π.χ. Microsoft Office, Openoffice, κ.α.)

Η βαθμολόγηση των ομάδων των μαθητών στα πλαίσια της ιστοεξερεύνησης γίνεται ως εξής: Βαθμολογία με άριστα το 24 σύμφωνα με το αρχείο αξιολόγησης : για την παρουσίαση των μαθητών και τις ερωτήσεις ανάπτυξης. Βαθμολογία με άριστα το 6 για το quiz ερωτήσεων. Τελική βαθμολογία = Βαθμολογία με βάση το αρχείο + Βαθμολογία quiz (Με άριστα το 30)